****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinsko vijeće**

KLASA: 406-07/25-01/6

URBROJ: 2186-21-02-25-1

Sveti Đurđ, 29. srpnja 2025.

Na temelju članka 73. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09.,150/11., 144/12., 19/13., 137/15.,123/17., 98/19. i 144/20.) i članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 2. sjednici održanoj 29.7.2025. godine donosi sljedeću

**ODLUKU**

**O DAROVANJU NEKRETNINE ČK.BR. 87/8, K.O. SVETI ĐURĐ,**

**RADI IZGRADNJE VIŠESTAMBENE ZGRADE**

Članak 1.

Općina Sveti Đurđ kao vlasnik, daruje Ministarstvu prostornog uređenja, graditeljstva i državne imovine (dalje u tekstu: Ministarstvo), odnosno, Republici Hrvatskoj, nekretninu označenu kao čk.br. 87/8, upisanu u zemljišnoknjižnom ulošku Općinskog suda u Varaždinu, Zemljišnoknjižni odjel Ludbreg, broj ZK uloška: 900, ukupne površine 1944 m2, u svrhu izgradnje višestambene zgrade, kao projekta od zajedničkog interesa za stambeno zbrinjavanje mladih osoba i mladih obitelji na području Općine, sukladno Sporazumu o međusobnim pravima i obvezama u provedbi programa međuresorne suradnje od 26.6.2025. godine KLASA:371-01/25-01/1, URBROJ: 2186-21-04-25-1 (dalje u tekstu: Sporazum), koji je Općina Sveti Đurđ sklopila s Ministarstvom.

Članak 2.

Nekretnina iz članka 1. ove Odluke se daruje Ministarstvu, odnosno Republici Hrvatskoj, pod uvjetima propisanim u Sporazumu.

Članak 3.

S Ministarstvom prostornog uređenja, graditeljstva i državne imovine, odnosno, s Republikom Hrvatskom, sklopit će se ugovor o darovanju nekretnine iz članka 1. ove Odluke.

Za sklapanje ugovora o darovanju nekretnine ovlašćuje se općinski načelnik, Josip Jany.

Članak 4.

Za provođenje ove Odluke zadužuje se Jedinstveni upravni odjel Općine Sveti Đurđ.

Članak 5.

Ova Odluka stupa na snagu prvog dana od dana objave u „Službenom vjesniku Varaždinske županije“.

Predsjednik Općinskog vijeća

Davor Kraljić